               IL-KUMMISSJONI EWROPEA
            Brussell, 22.6.2016
            COM(2016) 407 final
            2016/0189(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda għall-Anness XIX (Protezzjoni tal-konsumatur) tal-Ftehim ŻEE(Sistema ta’ Soluzzjoni Alternattiva tat-Tilwim)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               L-abbozz tad-Deċiżjoni tal-Kumitat Konġunt taż-ŻEE (anness mal-proposta tad-Deċiżjoni tal-Kunsill) għandu l-għan li jemenda l-Anness XIX (Protezzjoni tal-konsumatur) tal-Ftehim ŻEE sabiex jippermetti lill-Istati tal-EFTA taż-ŻEE (in-Norveġja, l-Iżlanda u l-Liechtenstein) jipparteċipaw fis-sistema Ewropea għal soluzzjoni onlajn tat-tilwim.

               Dan għandu jinkiseb permezz tal-inkorporazzjoni tar-Regolament (UE) Nru 524/2013 dwar soluzzjoni onlajn għat-tilwim, għat-tilwim tal-konsumaturi
                  1
                (minn issa ‘l quddiem “ir-Regolament tal-ODR”), ir-Regolament ta’ Implimentazzjoni tal-Kummissjoni (UE) Nru 2015/1051
                  2
                u d-Direttiva 2013/11/UE dwar soluzzjoni alternattiva għat-tilwim tal-konsumaturi
                  3
                (minn issa ‘l quddiem “id-Direttiva tal-ADR”) fil-Ftehim taż-ŻEE.

               •Konsistenza ma’ dispożizzjonijiet ta’ politika eżistenti fil-qasam ta’ politika

               L-abbozz anness tad-Deċiżjoni tal-Kumitat Konġunt jestendi l-politika tal-UE diġà eżistenti għall-Istati tal-EFTA taż-ŻEE.

               •Konsistenza ma' politiki oħrajn tal-Unjoni

               L-estensjoni tal-acquis tal-UE fl-Istati EFTA taż-ŻEE, permezz tal-inkorporazzjoni tiegħu fil-Ftehim ŻEE titwettaq f’konformità mal-objettivi u l-prinċipji ta’ dan il-Ftehim li jimmira lejn l-istabbiliment ta’ Żona Ekonomika Ewropea dinamika u omoġenja, ibbażata fuq regoli komuni u kundizzjonijiet ugwali ta’ kompetizzjoni.

               Dawn l-isforzi jkopru l-politiki kollha fil-qasam tal-moviment liberu ta’ oġġetti, persuni, servizzi u kapital, kif ukoll politika ta’ appoġġ u orizzontali speċifikati fil-Ftehim ŻEE.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-leġiżlazzjoni li għandha tiġi inkorporata fil-Ftehim ŻEE hija bbażata fuq l-Artikolu 114 tat-Trattat dwar il-Funzjonament tal-Unjoni Ewropea.

               L-Artikolu 1(3) tar-Regolament tal-Kunsill (KE) Nru 2894/94
                  4
                dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni għal Deċiżjonijiet bħal dawn, fuq proposta mill-Kummissjoni.

               Il-Kummissjoni tissottometti, f'kooperazzjoni mal-SEAE, l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentaha fil-Kumitat Konġunt taż-ŻEE kemm jista’ ikun malajr.

               •Sussidjaretà (għal kompetenza mhux esklussiva)

               Il-proposta hija konformi mal-prinċipju tas-sussidjarjetà għar-raġuni li ġejja.

               L-objettiv ta’ din il-proposta, jiġifieri li tiġi żgurata l-omoġeneità tas-Suq Intern ma jistax jinkiseb b’mod suffiċjenti mill-Istati Membri u jista' għalhekk, minħabba l-effetti, jintlaħaq aħjar fil-livell tal-Unjoni.

                  Il-proċess ta’ inkorporazzjoni tal-acquis tal-UE fil-Ftehim ŻEE jitwettaq f’konformità mar-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea li jikkonferma l-approċċ li ttieħed.

               •Proporzjonalità

                  F’konformità mal-prinċipju tal-proporzjonalità, il-proposta ma tmurx lil hinn minn dak li hu meħtieġ sabiex jintlaħaq l-objettiv tagħha — sabiex tiġi żgurata l-omoġeneità tas-Suq Intern.

               •Għażla tal-istrument

                  F'konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u l-operat effettivi tal-Ftehim ŻEE. Għal dan il-għan għandu jieħu deċiżjonijiet fil-każijiet previsti f'dan il-Ftehim.

               3.IR-RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               •Ġbir u użu tal-kompetenzi

               Fil-qafas tal-preparazzjoni tal-leġiżlazzjoni inkwistjoni, twettqu diversi studji mill-Kummissjoni dwar is-soluzzjoni alternattiva għat-tilwim tal-konsumaturi u indirizzaw kwistjonijiet marbuta mal-għodda għas-soluzzjoni onlajn tat-tilwim.

               •Valutazzjoni tal-impatt

               Fil-qafas tat-tħejjija tal-leġiżlazzjoni inkwistjoni, il-Kummissjoni wettqet valutazzjoni tal-impatt dettaljata, filwaqt li analizzat medda ta’ għażliet ta’ politiki kemm għall-“Kopertura alternattiva, informazzjoni u kwalità ta' soluzzjoni tat-tilwim” kif ukoll għal “Soluzzjoni onlajn tat-tilwim għal tranżazzjonijiet transfruntiera ta’ kummerċ elettroniku”.

               Id-Deċiżjoni tal-Kumitat Konġunt taż-ŻEE mehmuża għandha l-għan li testendi s-sistema attwali għall-Istati tal-EFTA taż-ŻEE.

               4.IMPLIKAZZJONIJIET BAĠITARJI

               L-inkorporazzjoni ta’ din il-leġiżlazzjoni fil-Ftehim taż-ŻEE għandha implikazzjonijiet baġitarji minuri. Madankollu, dawn l-ispejjeż huma diġà koperti mill-approprjazzjonijiet diġà previsti taħt l-ipprogrammar finanzjarju tal-“Programm tal-konsumatur” (Linja baġitarja 33.04.01) li jieħdu sehem fih l-Iżlanda u n-Norveġja. L-ebda approprjazzjonijiet addizzjonali ma huma previsti.

               5.ELEMENTI OĦRAJN

               •Pjanijiet ta' implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Il-proposta tipprevedi li l-Kummissjoni u l-Iżlanda għandhom jagħmlu ħilithom sabiex itejbu l-funzjonijiet ta’ traduzzjoni pprovduti mill-pjattaforma għal Soluzzjoni Onlajn ta' Tilwim (minn hawn’ il quddiem “Pjattaforma ODR”) fir-rigward tal-lingwa Iżlandiża biex tkun żgurata l-kwalità komparabbli tal-funzjonijiet kollha għal dak offrut għal-lingwi l-oħra u għandhom regolarment jinformaw lill-Kumitat Konġunt taż-ŻEE dwar il-progress tagħhom.

               •Spjegazzjoni fid-dettall tad-dispożizzjonijiet speċifiċi tal-proposta

                  Il-pjattaforma tal-ODR għandha tkun aċċessibbli bil-lingwi kollha msemmija fl-Artikolu 129(1) tal-Ftehim ŻEE, li jinkludi n-Norveġiż u l-Iżlandiż.

                  B’deroga mill-Artikolu 5(4)(e) tar-Regolament tal-ODR, il-funzjonijiet ta’ traduzzjoni tal-pjattaforma tal-ODR minn u għal-lingwa Iżlandiża inizjalment għandhom ikunu disponibbli biss fir-rigward tar-riżultat tal-proċedura ta’ soluzzjoni alternattiva tat-tilwim (ADR) trażmessa minn entità tal-ADR.

                  Modalitajiet tranżizzjonali speċifiċi jeħtieġ li jiġu stabbiliti għall-iskambji l-oħra fuq il-pjattaforma tal-ODR sakemm il-kwalità tat-traduzzjonijiet tal-għodda ta’ traduzzjoni awtomatizzata użati mill-pjattaforma tal-ODR tkun komparabbli ma’ dik ta’ lingwi oħrajn.

                  L-Iżlanda għandha tiżgura li dawk li jużaw il-pjattaforma tal-ODR jkunu jistgħu jakkwistaw it-traduzzjoni tal-informazzjoni oħra kollha minn u għal-lingwa Iżlandiża permezz ta’ punt ta’ kuntatt tal-ODR, fejn dik l-informazzjoni hija meħtieġa għas-soluzzjoni tat-tilwim u li tiġi skambjata permezz tal-pjattaforma tal-ODR f’lingwa oħra. Informazzjoni dwar dawn il-modalitajiet fir-rigward tal-lingwa tal-Iżlanda għandha tiġi pprovduta fuq is-sit elettroniku tal-pjattaforma tal-ODR.

                  Il-Kummissjoni u l-Iżlanda għandhom jagħmlu ħilithom sabiex itejbu funzjonijiet ta’ traduzzjoni pprovduti mill-pjattaforma tal-ODR fir-rigward tal-lingwa tal-Iżlanda biex tkun żgurata l-kwalità komparabbli tal-funzjonijiet kollha għal dak offrut għal-lingwi l-oħra u għandhom regolarment jinformaw lill-Kumitat Konġunt taż-ŻEE dwar il-progress tagħhom. Meta l-funzjonijiet tat-traduzzjoni jiżguraw il-kwalità komparabbli fir-rigward tal-lingwa Islandiża meta mqabbla ma' dik offruta għal-lingwi l-oħra, il-Kumitat Konġunt taż-ŻEE għandu mingħajr telf ta’ żmien jieħu deċiżjoni li ttemm il-modalitajiet tranżizzjonali mehmuża mad-Deċiżjoni tal-Kumitat Konġunt taż-ŻEE

               2016/0189 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE dwar emenda għall-Anness XIX
                  (Protezzjoni tal-konsumatur) tal-Ftehim ŻEE
                  (Sistema ta’ Soluzzjoni Alternattiva tat-Tilwim)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994
                  5
                dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea, u b'mod partikolari l-Artikolu 1(3) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea ("il-Ftehim ŻEE") daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li jemenda, inter alia, l-Anness XIX (Protezzjoni tal-konsumatur) tal-Ftehim ŻEE.

               (3)Ir-Regolament (KE) Nru 524/2013 tal-Parlament Ewropew u tal-Kunsill
                  6
                għandu jiġi inkorporat fil-Ftehim ŻEE.

               (4)Ir-Regolament ta' Implimentazzjoni tal-Kummissjoni (UE) Nru 2015/1051
                  7
                għandu jiġi inkorporat fil-Ftehim ŻEE.

               (5)Id-Direttiva 2013/11/UE tal-Parlament Ewropew u tal-Kunsill
                  8
                għandha tiġi inkorporata fil-Ftehim ŻEE.

               (6)L-Anness XIX (Protezzjoni tal-konsumatur) tal-Ftehim ŻEE għandu għalhekk jiġi emendat kif meħtieġ.

               (7)Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f’isem l-Unjoni, fi ħdan il-Kumitat Konġunt taż-ŻEE dwar l-emenda proposta tal-Anness XIX (Protezzjoni tal-konsumatur) għall-Ftehim ŻEE għandha tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament (UE) Nru 524/2013 tal-Parlament Ewropew u tal-Kunsill tal-21 ta' Mejju 2013 dwar is-soluzzjoni onlajn għal tilwim mal-konsumaturi u li jemenda r-Regolament (KE) Nru 2006/2004 u d-Direttiva 2009/22/KE (ĠU L 165, 18.6.2013, p. 1).

                     (2)
                  Ir-Regolament ta' Implimentazzjoni tal-Kummissjoni (UE) 2015/1051 tal-1 ta' Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni onlajn għat-tilwim, dwar il-modalitajiet tal-formola elettronika għall-ilmenti u dwar il-modalitajiet ta' kooperazzjoni bejn il-punti ta' kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar is-soluzzjoni onlajn għal tilwim mal-konsumaturi (ĠU L 171, 2.7.2015, p. 1).

                     (3)
                  Id-Direttiva 2013/11/UE tal-Parlament Ewropew u tal-Kunsill tal-21 ta' Mejju 2013 dwar is-soluzzjoni alternattiva għat-tilwim, għat-tilwim tal-konsumaturi u li temenda r-Regolament (KE) Nru 2006/2004 u d-Direttiva 2009/22/KE (ĠU L 165, 18.6.2013, p. 63).

                     (4)
                  ĠU L 305, 30.11.1994, p. 6-8.

                     (5)
                  ĠU L 305, 30.11.1994, p. 6-8.

                     (6)
                  Ir-Regolament (UE) Nru 524/2013 tal-Parlament Ewropew u tal-Kunsill tal-21 ta' Mejju 2013 dwar is-soluzzjoni onlajn għal tilwim mal-konsumaturi u li jemenda r-Regolament (KE) Nru 2006/2004 u d-Direttiva 2009/22/KE (ĠU L 165, 18.6.2013, p. 1).

                     (7)
                  Ir-Regolament ta' Implimentazzjoni tal-Kummissjoni (UE) 2015/1051 tal-1 ta' Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni onlajn għat-tilwim, dwar il-modalitajiet tal-formola elettronika għall-ilmenti u dwar il-modalitajiet ta' kooperazzjoni bejn il-punti ta' kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar is-soluzzjoni onlajn għal tilwim mal-konsumaturi (ĠU L 171, 2.7.2015, p. 1).

                     (8)
                  Id-Direttiva 2013/11/UE tal-Parlament Ewropew u tal-Kunsill tal-21 ta' Mejju 2013 dwar is-soluzzjoni alternattiva għat-tilwim, għat-tilwim tal-konsumaturi u li temenda r-Regolament (KE) Nru 2006/2004 u d-Direttiva 2009/22/KE (ĠU L 165, 18.6.2013, p. 63).

    ---documentbreak---

               IL-KUMMISSJONI EWROPEA
            Brussell, 22.6.2016
            COM(2016) 407 final
            ANNESS
            tal-proposta għal Deċiżjoni tal-Kunsilldwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda fl-Anness XIX (Protezzjoni tal-Konsumatur) tal-Ftehim ŻEE
            (Sistema Alternattiva tar-Riżoluzzjoni tat-Tilwim)

               DEĊIŻJONI TAL-KUMITAT KONĠUNT TAŻ-ŻEE
                  Nru

                  ta'

                   li temenda l-Anness XIX (Protezzjoni tal-konsumatur) tal-Ftehim ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,

               Billi:

               (1)Ir-Regolament (UE) Nru 524/2013 tal-Parlament Ewropew u tal-Kunsill tal-21 ta' Mejju 2013 dwar is-soluzzjoni online għal tilwim mal-konsumaturi u li jemenda r-Regolament (KE) Nru 2006/2004 u d-Direttiva 2009/22/KE
                  1
                irid jiġi inkorporat fil-Ftehim ŻEE

               (2)Huwa meħtieġ li jiġu stabbiliti modalitajiet tranżizzjonali speċifiċi sakemm issir l-implimentazzjoni sħiħa tal-funzjoni tat-traduzzjoni tal-pjattaforma tal-ODR imsemmija fl-Artikolu 5 tar-Regolament (UE) Nru 524/2013 fir-rigward tal-lingwa tal-Iżlanda.

               (3)Ir-Regolament ta' Implimentazzjoni tal-Kummissjoni (UE) 2015/1051 tal-1 ta' Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni online għat-tilwim, dwar il-modalitajiet tal-formola elettronika għall-ilmenti u dwar il-modalitajiet ta' kooperazzjoni bejn il-punti ta' kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar is-soluzzjoni online għal tilwim mal-konsumaturi
                  2
                irid jiġi inkorporat fil-Ftehim ŻEE.

               (4)Id-Direttiva 2013/11/UE tal-Parlament Ewropew u tal-Kunsill tal-21 ta' Mejju 2013 dwar is-soluzzjoni alternattiva għat-tilwim, għat-tilwim tal-konsumaturi u li temenda r-Regolament (KE) Nru 2006/2004 u d-Direttiva 2009/22/KE
                  3
                trid tiġi inkorporata fil-Ftehim ŻEE.

               (5)Għalhekk, l-Anness XIX tal-Ftehim ŻEE għandu jiġi emendat skont dan,

               ADOTTA DIN ID-DEĊIŻJONI:

               Artikolu 1

               L-Anness XIX tal-Ftehim ŻEE għandu jiġi emendat kif ġej:

               1.Dan li ġej jiżdied mal-punt 7d (id-Direttiva 2009/22/KE tal-Parlament Ewropew u tal-Kunsill):

               ‘, emendat permezz ta’:

               - 32013 R 0524: Ir-Regolament (UE) Nru 524/2013 tal-Parlament Ewropew u tal-Kunsill tal-21 ta' Mejju 2013 (ĠU L 165, 18.6.2013, p. 1).

               -32013 L 0011: Id-Direttiva 2013/11/UE tal-Parlament Ewropew u tal-Kunsill tal-21 ta' Mejju 2013 (ĠU L 165, 18.6.2013, p. 63).'

               2.L-inċiżi li ġejjin jiżdiedu fil-punt 7f (ir-Regolament (KE) Nru 2006/2004 tal-Parlament Ewropew u tal-Kunsill):

               ‘-32013 R 0524: Ir-Regolament (UE) Nru 524/2013 tal-Parlament Ewropew u tal-Kunsill tal-21 ta' Mejju 2013 (ĠU L 165, 18.6.2013, p. 1).

               -32013 L 0011: Id-Direttiva 2013/11/UE tal-Parlament Ewropew u tal-Kunsill tal-21 ta' Mejju 2013 (ĠU L 165, 18.6.2013, p. 63)."

               3.Dan li ġej jiddaħħal wara l-punt 7i (id-Direttiva 2011/83/UE tal-Parlament Ewropew u tal-Kunsill):

               ‘7j.32013 R 0524: Ir-Regolament (UE) Nru 524/2013 tal-Parlament Ewropew u tal-Kunsill tal-21 ta' Mejju 2013 dwar is-soluzzjoni onlajn għal tilwim mal-konsumaturi u li jemenda r-Regolament (KE) Nru 2006/2004 u d-Direttiva 2009/22/KE (ĠU L 165, 18.6.2013, p. 1).

               Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:

               (a)Fir-rigward tal-Istati tal-EFTA, il-pjattaforma tal-ODR msemmija fl-Artikolu 5 tar-Regolament għandha tkun aċċessibbli fi żmien 40 jum tax-xogħol mid-dħul fis-seħħ tad-Deċiżjoni tal-Kumitat Konġunt taż-ŻEE Nru.../... ta’... [din id-Deċiżjoni].

               (b)Il-pjattaforma tal-ODR għandha tkun aċċessibbli bil-lingwi kollha msemmija fl-Artikolu 129(1) tal-Ftehim ŻEE.

               (c)B’deroga mill-Artikolu 5(4)(e) tar-Regolament, il-funzjonijiet ta' traduzzjoni tal-pjattaforma tal-ODR għalll-lingwa Iżlandiża u minnha inizjalment għandhom ikunu disponibbli biss fir-rigward tar-riżultat ta’ proċedura tal-ADR mibgħuta minn entità tal-ADR. L-Iżlanda għandha tiżgura li dawk li jużaw il-pjattaforma tal-ODR jkunu jistgħu jakkwistaw it-traduzzjoni tal-informazzjoni oħra kollha minn u għal-lingwa Iżlandiża permezz ta’ punt ta’ kuntatt tal-ODR, fejn dik l-informazzjoni hija meħtieġa għas-soluzzjoni tat-tilwim u li tiġi skambjata permezz tal-pjattaforma tal-ODR f’lingwa oħra. Informazzjoni dwar dawn il-modalitajiet fir-rigward tal-lingwa tal-Iżlanda għandha tiġi pprovduta fuq is-sit elettroniku tal-pjattaforma tal-ODR.

               Il-Kummissjoni u l-Iżlanda għandhom jagħmlu ħilithom sabiex itejbu l-funzjonijiet tat-traduzzjoni pprovduti mill-pjattaforma tal-ODR fir-rigward tal-lingwa tal-Iżlanda biex tkun żgurata kwalità komparabbli tal-funzjonijiet kollha għal dawk offruti għal-lingwi l-oħra u għandhom regolarment jinformaw lill-Kumitat Konġunt taż-ŻEE dwar il-progress tagħhom. Meta l-funzjonijiet tat-traduzzjoni jiżguraw kwalità komparabbli fir-rigward tal-lingwa Iżlandiża għal dik offruta għal-lingwi l-oħra, il-Kumitat Konġunt taż-ŻEE għandu mingħajr telf ta’ żmien jieħdu deċiżjoni li ttemm il-miżuri stipulati f’dan il-punt.

               7ja.32015 R 1051: Ir-Regolament ta' Implimentazzjoni tal-Kummissjoni (UE) 2015/1051 tal-1 ta' Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni onlajn għat-tilwim, dwar il-modalitajiet tal-formola elettronika għall-ilmenti u dwar il-modalitajiet ta' kooperazzjoni bejn il-punti ta' kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar is-soluzzjoni onlajn għal tilwim mal-konsumaturi (ĠU L 171, 2.7.2015, p. 1).

               7k.32013 L 0011: Id-Direttiva 2013/11/UE tal-Parlament Ewropew u tal-Kunsill tal-21 ta' Mejju 2013 dwar is-soluzzjoni alternattiva għat-tilwim, għat-tilwim tal-konsumaturi u li temenda r-Regolament (KE) Nru 2006/2004 u d-Direttiva 2009/22/KE (ĠU L 165, 18.6.2013, p. 63).

               Għall-finijiet ta' dan il-Ftehim, id-dispożizzjonijiet tad-Direttiva jinqraw bl-adattamenti li ġejjin:

               (a)Referenzi għal atti oħrajn fid-Direttiva għandhom ikunu kkonsidrati relevanti sal-punt u b'mod illi dawk l-atti jkunu inkorporati fil-Ftehim.

               (b)Fir-rigward tal-Istati tal-EFTA, l-Artikolu 11(2) għandu jaqra kif ġej:

               “2.
                     Għall-finijiet ta' dan l-Artikolu, ir-“residenza abitwali” għandha tiġi ddeterminata f'konformità ma' dan li ġej:

               (a)Ir-residenza abitwali ta’ kumpanniji u korpi oħra, b'personalità ġuridika jew mingħajrha, għandha tkun il-post tal-amministrazzjoni ċentrali;

               Ir-residenza abitwali ta' persuna fiżika li taġixxi fil-kors tal-eżerċizzju tal-attività professjonali tagħha għandha tkun il-post prinċipali tal-attività tagħha.

               (b)Meta l-kuntratt jiġi konkluż fil-kors tal-operazzjonijiet ta' fergħa, aġenzija jew kwalunkwe stabbiliment ieħor, jew jekk, skont il-kuntratt, il-prestazzjoni tkun ir-responsabbiltà ta' tali fergħa, aġenzija jew stabbiliment, il-post fejn il-fergħa, l-aġenzija jew kwalunkwe stabbiliment ieħor ikunu jinsabu għandu jitqies bħala l-post ta' residenza abitwali;

               (c)Għall-finijiet tad-determinazzjoni tar-residenza abitwali, iż-żmien rilevanti għandu jkun iż-żmien meta jiġi konkluż il-kuntratt."

               (c)Fl-Artikolu 18(2) għandu jiżdied dan li ġej:

               “Il-Kummissjoni għandha tinkludi f'dik il-lista l-awtoritajiet kompetenti u l-punti ta’ kuntatt uniċi magħżula mill-Istati tal-EFTA.”

               (d)Fl-Artikolu 20(4) għandu jiddaħħal dan li ġej wara l-kliem “notifikati lill-Kummissjoni.”:

               “Il-Kummissjoni għandha tinkludi f’dik il-lista l-entitajiet tal-ADR stabbiliti fl-Istati tal-EFTA u elenkati skont il-paragrafu 2.”'

               Artikolu 2

               It-testi tar-Regolament (UE) Nru 524/2013 u r-Regolament ta’ Implimentazzjoni (UE) Nru 2015/1051 u d-Direttiva 2013/11/UE bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.

               Artikolu 3

               Din id-Deċiżjoni għandha tidħol fis-seħħ fi […], dment li jkunu saru n-notifiki kollha skont l-Artikolu 103(1) tal-Ftehim ŻEE*.

                  4Artikolu 4

               Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     tal-Kumitat Konġunt taż-ŻEE

                     (1)
                  ĠU L 165, 18.6.2013, p. 1.

                     (2)
                  ĠU L 171, 2.7.2015, p. 1.

                     (3)
                  ĠU L 165, 18.6.2013, p. 63.

                     (4)
                  [Mhumiex indikati rekwiżiti kostituzzjonali.] [Huma indikati rekwiżiti kostituzzjonali.]


               IL-KUMMISSJONI EWROPEA
            Brussell, 12.1.2016
            COM(2015) 687 final
            2015/0315(NLE)
            Proposta għal
            DEĊIŻJONI TAL-KUNSILL
            li temenda d-Deċiżjoni Nru 529/2013/UE biex tinkludi l-livelli ta’ referenza għall-ġestjoni tal-foresti, il-valuri minimi għad-definizzjoni ta’ foresta u s-sena ta’ bażi tal-emissjonijiet għar-Repubblika tal-Kroazja

               MEMORANDUM TA’ SPJEGAZZJONI

               Id-Deċiżjoni 529/2013/UE tal-Parlament Ewropew u tal-Kunsill tal-21 ta’ Mejju 2013 dwar regoli tal-kontabilità dwar l-emissjonijiet u l-assorbimenti tal-gassijiet serra li jirriżultaw mill-attivitajiet relatati mal-użu tal-art, mat-tibdil fl-użu tal-art u mal-forestrija u dwar informazzjoni li tikkonċerna l-azzjonijiet relatati ma' dawk l-attivitajiet daħlet fis-seħħ fis-7 ta’ Lulju 2013 hekk kif ġiet ippubblikata fil-Ġurnal Uffiċjali L 165 tat-18 ta’ Ġunju 2013. Din id-Deċiżjoni tistabbilixxi l-livelli ta’ referenza tal-Istati Membri għall-ġestjoni tal-foresti, il-valuri minimi għad-definizzjoni ta’ foresta u s-sena bażi jew il-perjodu tal-emissjonijiet fl-Anness II, V u VI rispettivament.

               Wara l-adeżjoni tar-Repubblika tal-Kroazja mal-Unjoni Ewropea fl-1 ta’ Lulju 2013, l-Annessi II, V u VI tad-Deċiżjoni 529/2013/UE għandhom jinkludu wkoll il-livell ta’ referenza speċifiku, il-valuri għad-definizzjoni ta’ foresta u s-sena ta’ bażi tal-emissjonijiet, rispettivament, għall-Kroazja. Il-Kroazja ppreżentat din l-informazzjoni lill-Kummissjoni Ewropea.

               (1)Il-valur propost għal-livell ta' referenza huwa skont il-valur imniżżel fl-Appendiċi tad-Deċiżjoni 2/CMP.7 dwar l-użu tal-art, it-tibdil fl-użu tal-art u l-forestrija u l-valuri għad-definizzjoni ta’ foresta u s-sena ta' bażi skont il-valuri speċifikati fir-rapport inizjali tar-Repubblika tal-Kroazja fil-kuntest tal-Protokoll ta’ Kjoto.

               Il-bażi ġuridika għall-emenda hija l-Artikolu 50 tal-Att tal-Adeżjoni tal-Kroazja. L-emenda għandha tiġi adottata mill-Kunsill, fuq proposta mill-Kummissjoni.

               1.KUNTEST TAL-PROPOSTA

               Id-Deċiżjoni 529/2013/UE tal-Parlament Ewropew u tal-Kunsill tal-21 ta’ Mejju 2013 dwar regoli tal-kontabilità dwar l-emissjonijiet u l-assorbimenti tal-gassijiet serra li jirriżultaw mill-attivitajiet relatati mal-użu tal-art, mat-tibdil fl-użu tal-art u mal-forestrija u dwar informazzjoni li tikkonċerna l-azzjonijiet relatati ma' dawk l-attivitajiet daħlet fis-seħħ fis-7 ta’ Lulju 2013 hekk kif ġiet ippubblikata fil-Ġurnal Uffiċjali L 165 tat-18 ta’ Ġunju 2013. Din id-Deċiżjoni tistabbilixxi l-livelli ta’ referenza tal-Istati Membri għall-ġestjoni tal-foresti, il-valuri minimi għad-definizzjoni ta’ foresta u s-sena bażi jew il-perjodu tal-emissjonijiet fl-Anness II, V u VI rispettivament.

               Wara l-adeżjoni tar-Repubblika tal-Kroazja fl-Unjoni Ewropea fl-1 ta’ Lulju 2013, l-Annessi II, V u VI tad-Deċiżjoni 529/2013/UE għandhom jinkludu wkoll il-livell ta’ referenza speċifiku, il-valuri għad-definizzjoni ta’ foresta u s-sena ta’ bażi tal-emissjonijiet, rispettivament, għall-Kroazja. Il-Kroazja ppreżentat din l-informazzjoni lill-Kummissjoni Ewropea.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               Il-bażi ġuridika għall-emenda hija l-Artikolu 50 tal-Att tal-Adeżjoni tal-Kroazja. L-emenda trid tiġi adottata mill-Kunsill, fuq proposta mill-Kummissjoni.

               2015/0315 (NLE)

               Proposta għal

               DEĊIŻJONI TAL-KUNSILL

               li temenda d-Deċiżjoni Nru 529/2013/UE biex tinkludi l-livelli ta’ referenza għall-ġestjoni tal-foresti, il-valuri minimi għad-definizzjoni ta’ foresta u s-sena ta’ bażi tal-emissjonijiet għar-Repubblika tal-Kroazja

               IL-KUNSILL TAL-UNJONI EWROPEA,

               Wara li kkunsidrat l-Att tal-Adeżjoni tar-Repubblika tal-Kroazja, u partikolarment l-Artikolu 50 tiegħu,

               Billi:

               (1)Id-Deċiżjoni Nru 529/2013/UE tistabbilixxi l-livelli ta’ referenza tal-Istati Membri għall-ġestjoni tal-foresti, il-valuri minimi għad-definizzjoni ta’ foresta u s-sena ta’ bażi jew il-perjodu tal-emissjonijiet fl-Anness II, V u VI rispettivament.

               (2)Wara l-adeżjoni tar-Repubblika tal-Kroazja mal-Unjoni Ewropea fl-1 ta’ Lulju 2013, l-Annessi II, V u VI tad-Deċiżjoni Nru 529/2013/UE għandhom jinkludu wkoll il-livell ta’ referenza speċifiku, il-valuri għad-definizzjoni ta’ foresta u s-sena ta’ bażi tal-emissjonijiet, rispettivament, għall-Kroazja.

               (3)Id-Deċiżjoni Nru 529/2013/KE għandha tiġi emendata skont dan,

               ADOTTAT DIN ID-DEĊIŻJONI:

               Artikolu 1

               Fl-Anness II tad-Deċiżjoni Nru 529/2013/UE jiddaħħal dan li ġej wara l-entrata għall-Bulgarija:

               "Il-Kroazja
                     - 6 289 ʼ".

               Fl-Anness V tad-Deċiżjoni Nru 529/2013/EU għandu jiddaħħal dan li ġej għal żona (ha), kopertura ta’ qċaċet (%) u għoli tas-siġar (m), rispettivament, wara l-entrata għall-Bulgarija:

               "Il-Kroazja
                     0,1   10  2ʼ".

               Fl-Anness VI tad-Deċiżjoni Nru 529/2013/EU jiddaħħal dan li ġej wara l-entrata għall-Bulgarija:

               "Il-Kroazja
                     1990".

               Din id-Deċiżjoni hi indirizzata lill-Istati Membri.

               Magħmul fi Brussell,

                     Għall-Kummissjoni

                     Membru tal-Kummissjoni


               IL-KUMMISSJONI EWROPEA
            Brussell, 14.9.2015
            COM(2015) 431 final
            2015/0194(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-Regolament tal-Kunsill (KE) Nru 539/2001
                  1
                jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżenti minn dik il-ħtieġa. Ir-Regolament (KE) Nru 539/2001 huwa applikat mill-Istati Membri kollha, bl-eċċezzjoni tal-Irlanda u r-Renju Unit.

               Ir-Regolament (UE) Nru 509/2014 tal-Parlament Ewropew u tal-Kunsill
                  2
                emenda r-Regolament (KE) Nru 539/2001 billi trasferixxa 19-il pajjiż għall-Anness II, li jelenka l-pajjiżi terzi li ċ-ċittadini tagħhom huma eżentati mill-ħtieġa ta’ viża. Dawn id-19-il pajjiżi huma: il-Kolombja, Dominica, Grenada, Kiribati, il-Gżejjer Marshall, il-Mikroneżja, Nauru, Palau, il-Perù, Saint Lucia, Saint Vincent u l-Grenadini, Samoa, il-Gżejjer Solomon, Timor Leste, Tonga, Trinidad u Tobago, Tuvalu, l-Emirati Għarab Magħquda u Vanuatu. Ir-referenza għal kull wieħed minn dawn il-pajjiżi fl-Anness II hija akkumpanjata b'nota f'qiegħ il-paġna li tispeċifika li "L-eżenzjoni mill-ħtieġa ta' viża għandha tapplika mid-data tad-dħul fis-seħħ ta’ ftehim dwar l-eżenzjoni tal-viża li għandu jiġi konkluż mal-Unjoni Ewropea".

               Ir-Regolment (UE) Nru 509/2014 ġie adottat fl-20 ta’ Mejju 2014 u daħal fis-seħħ fid-9 ta’ Ġunju 2014. F'Lulju 2014, il-Kummissjoni ppreżentat Rakkomandazzjoni lill-Kunsill biex jawtorizzaha biex tibda negozjati dwar ftehim bilaterali ta' eżenzjoni mill-viża ma’ kull wieħed mis-17-il pajjiż li ġejjin: Dominica, Grenada, Kiribati, il-Gżejjer Marshall, il-Mikroneżja, Nauru, Palau, Saint Lucia, Saint Vincent u l-Grenadini, Samoa, il-Gżejjer Solomon, Timor Leste, Tonga, Trinidad u Tobago, Tuvalu, l-Emirati Għarab Magħquda u Vanuatu
                  3
               . Fid-9 ta’ Ottubru 2014, il-Kunsill indirizza direttivi ta’ negozjati lill-Kummissjoni.

               L-ewwel serje ta’ ftehim bilaterali ta' eżenzjoni mill-viża kienu ffirmati fis-6 ta’ Mejju 2015 (l-Emirati Għarab Magħquda), fis-26 ta’ Mejju 2015 (Timor Leste) u fit-28 ta’ Mejju 2015 (Dominica, Grenada, Saint Lucia, Saint Vincent u l-Grenadini, Samoa, Trinidad u Tobago u Vanuatu) u japplikaw b’mod proviżorju mid-data tal-iffirmar sakemm jidħlu fis-seħħ.

               In-negozjati ma’ Palau nfetħu fis-17 ta’ Diċembru 2014 u mwettqa permezz ta’ skambju ta’ ittri. Matul skambji ulterjuri ntlaħaq qbil dwar l-aspetti kollha. Il-ftehim ġie inizjalat permezz ta’ skambju ta’ ittri bejn in-negozjaturi ewlenin fis-27 ta’ Mejju 2015 (Palau) u l-10 ta’ Ġunju 2015 (l-Unjoni). L-Istati Membri ġew mgħarrfa waqt laqgħa tal-Grupp ta’ Ħidma dwar il-Viża tal-Kunsill li saret fil-15 ta’ Ġunju 2015.

               2.IL-BAŻI ĠURIDIKA

               Min-naħa tal-Unjoni, il-bażi ġuridika għall-ftehim hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218 tiegħu.

               Il-proposta annessa tikkostitwixxi l-istrument legali għall-iffirmar tal-ftehim. Il-Kunsill se jiddeċiedi b’maġġoranza kwalifikata.

               Filwaqt li jitqies il-fatt li Palau se jkun jista' jlesti l-proċedura interna ta’ ratifika tiegħu malajr u l-perjodu twil ta’ żmien li għadda minn meta l-Kummissjoni pproponiet għall-ewwel darba li teżenta liċ-ċittadini ta' Palau mill-ħtieġa tal-viża (Novembru 2012), id-deċiżjoni proposta dwar l-iffirmar tistabbilixxi l-applikazzjoni proviżorja tal-ftehim mill-għada tad-data tal-iffirmar tagħha skont l-Artikolu 218(5) TFUE. Filwaqt li titqies il-ħtieġa għall-kunsens tal-Parlament Ewropew qabel jiġi konkluż il-ftehim, il-Kummissjoni se tinforma lill-Parlament Ewropew dwar l-applikazzjoni proviżorja tal-ftehim.

               3.IR-RIŻULTAT TAN-NEGOZJATI

               Il-Kummissjoni tikkunsidra li l-objettivi stabbiliti mill-Kunsill fid-direttivi ta’ negozjati tiegħu ntlaħqu u li l-abbozz ta’ ftehim bilaterali ta' eżenzjoni mill-viża huwa aċċettabbli għall-Unjoni.

               Il-kontenut finali tiegħu jista’ jitqassar kif ġej:

               Għan

               Il-ftehim jipprovdi għal vjaġġar mingħajr viża għaċ-ċittadini tal-Unjoni Ewropea u għaċ-ċittadini ta' Palau meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta’ 180 jum.

               Sabiex jitħares it-trattament ugwali taċ-ċittadini kollha tal-UE, ġiet inkluża dispożizzjoni fil-ftehim li tiddikjara li Palau jista’ jissospendi jew itemm il-ftehim fir-rigward biss tal-Istati Membri kollha tal-Unjoni Ewropea u li l-Unjoni tistà wkoll tissospendi jew ittemm il-ftehim fir-rigward tal-Istati Membri kollha tagħha.

               Is-sitwazzjoni speċifika tar-Renju Unit u tal-Irlanda hija riflessa fil-preambolu.

               Kamp ta' applikazzjoni

               L-eżenzjoni mill-viża tkopri l-kategoriji kollha ta’ persuni (dawk li għandhom passaport ordinarju, diplomatiku, tas-servizz/uffiċjali u speċjali) li jivvjaġġaw għal għanijiet differenti, bl-eċċezzjoni tal-għan għat-twettiq ta' attività bi ħlas. Għal din il-kategorija tal-aħħar, kull Stat Membru kif ukoll Palau jibqgħu ħielsa li jimponu l-ħtieġa tal-viża fuq iċ-ċittadini tal-Parti l-oħra skont il-liġi tal-Unjoni jew nazzjonali applikabbli. Sabiex tkun żgurata implimentazzjoni armonizzata, hija annessa dikjarazzjoni konġunta mal-ftehim dwar l-interpretazzjoni tal-kategorija ta' persuni li jivvjaġġaw għall-għan li jwettqu attività bi ħlas.

               Tul ta' żmien tas-soġġorn

               Il-ftehim jipprevedi għal vjaġġar mingħajr viża għaċ-ċittadini tal-Unjoni Ewropea u għaċ-ċittadini ta' Palau meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta’ 180 jum. Dikjarazzjoni konġunta dwar l-interpretazzjoni ta’ dan il-perjodu ta’ 90 jum fi kwalunkwe perjodu ta' 180 jum hija annessa ma’ dan il-ftehim.

               Il-ftehim jikkunsidra s-sitwazzjoni tal-Istati Membri li għadhom ma applikawx l-acquis ta' Schengen b’mod sħiħ. Sakemm ma jkunux għadhom parti miż-żona Schengen mingħajr fruntieri interni, l-eżenzjoni mill-viża tagħti dritt liċ-ċittadini ta' Palau biex jibqgħu għal perjodu massimu ta' 90 jum fi kwalunkwe perjodu ta’ 180 jum fit-territorju ta’ kull wieħed minn dawk l-Istati Membri (bħalissa l-Bulgarija, il-Kroazja, Ċipru u r-Rumanija), irrispettivament mill-perjodu kkalkulat għaż-żona Schengen kollha.

               Applikazzjoni territorjali

               Il-ftehim jinkludi dispożizzjonijiet relatati mal-applikazzjoni territorrjali tiegħu: fil-każ ta’ Franza u n-Netherlands, l-eżenzjoni mill-viża tintitola liċ-ċittadini ta' Palau biex jibqgħu biss fit-territorji Ewropej ta' dawk l-Istati Membri.

               Dikjarazzjonijiet

               Apparti mid-dikjarazzjonijiet konġunti msemmija hawn fuq, żewġ dikjarazzjonijiet konġunti oħra huma annessi mal-ftehim:

               –dwar l-assoċjazzjoni tan-Norveġja, l-Iżlanda, l-Iżvizzera u l-Liechtenstein mal-implimentazzjoni, l-applikazzjoni u l-iżvilupp tal-acquis ta’ Schengen;

               –dwar it-tixrid totali ta' informazzjoni dwar il-kontenut u l-konsegwenzi tal-ftehim ta' eżenzjoni mill-viża u kwistjonijiet relatati, bħall-kundizzjonijiet tad-dħul fit-territorju.

               4.KONKLUŻJONI

               Fid-dawl tar-riżultati msemmija hawn fuq, il-Kummissjoni tipproponi li l-Kunsill

               –jiddeċiedi li l-ftehim jiġi ffirmat f’isem l-Unjoni u jawtorizza lill-President tal-Kunsill biex jaħtar lill-persuna/i bis-setgħa li tiffirma/jiffirmaw f’isem l-Unjoni;

               –japprova l-applikazzjoni proviżorja tal-ftehim sakemm dan jidħol fis-seħħ;

               2015/0194 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (A) tal-Artikolu 77(2) flimkien mal-Artikolu 218(5) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Ir-Regolament (UE) Nru 509/2014 tal-Parlament Ewropew u tal-Kunsill
                  4
                trasferixxa r-referenza għal Palau mill-Anness I għall-Anness II tar-Regolament tal-Kunsill (KE) Nru 539/2001
                  5
               .

               (2)Ir-referenza għal dak il-pajjiż hija akkumpanjata minn nota f'qiegħ il-paġna li tispeċifika li l-eżenzjoni mill-ħtieġa ta' viża tapplika mid-data tad-dħul fis-seħħ ta’ ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)Bid-deċiżjoni tad-9 ta’ Ottubru 2014, il-Kunsill awtorizza lill-Kummissjoni biex tinnegozja ftehim bejn l-Unjoni Ewropea u Palau dwar l-eżenzjoni mill-viża għal perjodu qasir. In-negozjati fuq il-ftehim ma’ Palau nfetħu fis-17 ta’ Diċembru 2014 u twettqu permezz ta’ skambju ta’ ittri.

               (4)Il-Ftehim li nbeda permezz ta’ skambju ta’ ittri tas-27 ta’ Mejju 2015 (Palau) u tal-10 ta' Ġunju 2015 (l-Unjoni) għandu jiġi ffirmat u d-dikjarazzjonijiet annessi jiġu approvati. Il-Ftehim għandu jiġi applikat fuq bażi proviżorja, sakemm jintemmu l-proċeduri għall-konklużjoni formali tiegħu.

               (5)Skont il-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u filwaqt li jikkonferma li d-dispożizzjonijiet tal-Ftehim ma japplikawx għar-Renju Unit u l-Irlanda,

               ADOTTA DIN ID-DEĊIŻJONI:

               Artikolu 1

               L-iffirmar tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal perjodu qasir (minn issa 'l quddiem imsejjaħ il-Ftehim) huwa b'dan approvat f'isem l-Unjoni, soġġett għall-konklużjoni tiegħu.

               It-test tal-Ftehim jinsab anness ma' din id-Deċiżjoni.

               Artikolu 2

               Id-dikjarazzjonijiet annessi ma' din id-Deċiżjoni jiġu approvati f'isem l-Unjoni.

               Artikolu 3

               Il-President tal-Kunsill huwa b’dan awtorizzat li jaħtar il-persuna/i li jkollhom is-setgħa li jiffirmaw il-Ftehim f’isem l-Unjoni, suġġett għall-konklużjoni tiegħu.

               Artikolu 4

               Il-Ftehim japplika b’mod proviżorju mill-jum wara dak tal-iffirmar tiegħu, sakemm jitlestew il-proċeduri meħtieġa għal konklużjoni.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa, ĠU L 81, 21.03.2001, p. 1

                     (2)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa, ĠU L 149, 20.05.2014, p. 67

                     (3)
                  COM (2014) 467, 17.7.2014

                     (4)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa, ĠU L 149, 20.05.2014, p. 67.

                     (5)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa, ĠU L 81, 21.03.2001, p. 1.

    ---documentbreak---

               IL-KUMMISSJONI EWROPEA
            Brussell, 14.9.2015
            COM(2015) 431 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               ANNESS

               tal-

               Proposta għal Deċiżjoni tal-Kunsill

               dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               L-UNJONI EWROPEA, minn hawn 'il quddiem imsejħa “l-Unjoni” jew “l-UE”, u

               IR-REPUBBLIKA TA' PALAU, minn hawn ‘il quddiem imsejħa "Palau",

               minn hawn 'il quddiem flimkien imsejħin il-“Partijiet Kontraenti”,

               BIL-ĦSIEB li jiġu żviluppati ulterjorment relazzjonijiet ta' ħbiberija bejn il-Partijiet Kontraenti u bix-xewqa li jiġi ffaċilitat l-ivvjaġġar billi jiġi żgurat dħul u soġġorn qasir mingħajr viża għaċ-ċittadini tagħhom,

               FILWAQT LI JIKKUNSIDRAW ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom irid ikollhom viżi fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa
                  1
                billi, inter alia, jiġu trasferiti 19-il pajjiż terz, inkluż Palau, mal-lista ta' pajjiżi terzi li ċ-ċittadini tagħhom huma eżenti mill-ħtieġa ta' viża għal soġġorni qosra fl-Istati Membri,

               FILWAQT LI HUMA KONXJI li l-Artikolu 1 tar-Regolament (UE) Nru 509/2014 jistipula li għal dawk id-19-il pajjiż, l-eżenzjoni mill-ħtieġa tal-viża tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni,

               FILWAQT LI JIXTIEQU li jitħares il-prinċipju ta' trattament ugwali taċ-ċittadini kollha tal-UE,

               FILWAQT LI JIKKUNSIDRAW li l-persuni li jivvjaġġaw bil-għan li jwettqu attività bi ħlas matul is-soġġorn qasir tagħhom mhumiex koperti b'dan il-Ftehim u għalhekk għal dik il-kategorija jibqgħu japplikaw ir-regoli rilevanti tal-liġi tal-Unjoni u tal-liġi nazzjonali tal-Istati Membri u tal-liġi nazzjonali ta' Palau dwar l-obbligu jew l-eżenzjoni mill-viża u dwar l-aċċess għall-impjieg,

               FILWAQT LI JIKKUNSIDRAW il-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja u l-Protokoll dwar l-acquis ta' Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u filwaqt li jikkonfermaw li d-dispożizzjonijiet ta' dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               ARTIKOLU 1

               Għan

               Dan il-Ftehim jipprovdi għal vjaġġar mingħajr viża għaċ-ċittadini tal-Unjoni u għaċ-ċittadini ta' Palau meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perijodu ta' 180 jum.

               ARTIKOLU 2

               Definizzjonijiet

               Għall-għan ta' dan il-Ftehim:

               (a)
                     “Stat Membru” tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)
                     “ċittadin tal-Unjoni” tfisser ċittadin ta' Stat Membru kif definit fil-punt (a);

               (c)
                     "ċittadin ta’ Palau" tfisser kwalunkwe persuna li għandha ċ-ċittadinanza ta’ Palau;

               (d)
                     "żona Schengen" tfisser iż-żona mingħajr fruntieri interni li tinkludi t-territorji tal-Istati Membri kif stipulat fil-punt (a) li japplikaw l-acquis ta’ Schengen b’mod sħiħ.

               ARTIKOLU 3

               Kamp ta' applikazzjoni

               1.
                     Iċ-ċittadini tal-Unjoni li għandhom passaport ordinarju, diplomatiku, tas-servizz, uffiċjali jew speċjali, li hu maħruġ minn Stat Membru, jistgħu jidħlu u jibqgħu mingħajr viża fit-territorju ta' Palau għall-perjodu ta' soġġorn kif definit fl-Artikolu 4(1).

               Iċ-ċittadini ta' Palau li għandhom passaport ordinarju, diplomatiku, tas-servizz, uffiċjali jew speċjali jistgħu jidħlu u jibqgħu mingħajr viża fit-territorju tal-Istati Membri għall-perjodu ta' soġġorn kif definit fl-Artikolu 4(2).

               2.
                     Il-paragrafu 1 ta' dan l-Artikolu ma japplikax għall-persuni li jivvjaġġaw bil-għan li jwettqu attività bi ħlas.

               Għal din il-kategorija ta’ persuni, kull Stat Membru jista’ jiddeċidi b’mod individwali li jimponi l-ħtieġa tal-viża fuq iċ-ċittadini ta' Palau jew li jirtirha skont l-Artikolu 4(3) tar-Regolament tal-Kunsill (KE) Nru 539/2001
                  2
               .

               Għal din il-kategorija ta’ persuni, Palau jista’ jiddeċidi dwar il-ħtieġa tal-viża jew l-eżenzjoni mill-viża għaċ-ċittadini ta’ kull Stat Membru b’mod individwali skont il-liġi nazzjonali tiegħu.

               3.
                     L-eżenzjoni mill-viża pprovduta b'dan il-Ftehim għandha tapplika mingħajr preġudizzju għal-liġijiet tal-Partijiet Kontraenti dwar il-kundizzjonijiet tad-dħul u tas-soġġorn qasir. L-Istati Membri u Palau jirriżervaw id-dritt li jirrifjutaw id-dħul u s-soġġorn qasir fit-territorji tagħhom jekk waħda jew aktar minn dawn il-kundizzjonijiet ma tintlaħaqx.

               4.
                     L-eżenzjoni mill-viża tapplika irrispettivament mill-metodu ta' trasport użat biex jinqasmu l-fruntieri tal-Partijiet Kontraenti.

               5.
                     Kwistjonijiet mhux koperti minn dan il-Ftehim ikunu koperti mil-liġi tal-Unjoni, mil-liġi nazzjonali tal-Istati Membri u mil-liġi nazzjonali ta' Palau.

               ARTIKOLU 4

               Tul ta' żmien tas-soġġorn

               1.
                     Iċ-ċittadini tal-Unjoni jistgħu jibqgħu fit-territorju ta' Palau għal perjodu massimu ta' 90 jum fi kwalunkwe perijodu ta' 180 jum.

               2.
                     Iċ-ċittadini ta' Palau jistgħu jibqgħu fit-territorju tal-Istati Membri li japplikaw l-acquis ta' Schengen b'mod sħiħ għal perjodu massimu ta' 90 jum fi kwalunkwe perjodu ta' 180 jum. Dak il-perjodu jiġi kkalkulat irrispettivament minn kwalunkwe soġġorn fi Stat Membru li għadu ma japplikax l-acquis ta' Schengen b'mod sħiħ.

               Iċ-ċittadini ta' Palau jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen b'mod sħiħ, irrispettivament mill-perjodu ta' soġġorn ikkalkulat għat-territorju tal-Istati Membri li japplikaw l-acquis ta' Schengen b'mod sħiħ.

               3.
                     Dan il-Ftehim ma jaffettwax il-possibbiltà ta' Palau u tal-Istati Membri li jestendu l-perjodu tas-soġġorn għal aktar minn 90 jum f'konformità mal-liġijiet nazzjonali rispettivi tagħhom u mal-liġi tal-Unjoni.

               ARTIKOLU 5

               Applikazzjoni territorjali

               1.
                     Fir-rigward tar-Repubblika Franċiża, dan il-Ftehim japplika biss għat-territorju Ewropew tar-Repubblika Franċiża.

               2.
                     Fir-rigward tar-Renju tan-Netherlands, dan il-Ftehim għandu japplika biss għat-territorju Ewropew tar-Renju tan-Netherlands.

               ARTIKOLU 6

               Kumitat Konġunt għall-ġestjoni tal-Ftehim

               1.
                     Il-Partijiet Kontraenti jistabbilixxu Kumitat Konġunt ta' esperti (minn hawn 'il quddiem imsejjaħ il-“Kumitat”), magħmul minn rappreżentanti tal-Unjoni u minn rappreżentanti ta' Palau. L-Unjoni tkun irrappreżentata mill-Kummissjoni Ewropea.

               2.
                     Il-Kumitat ikollu, inter alia, il-kompiti li ġejjin:

               (a)
                     li jissorvelja l-implimentazzjoni ta' dan il-Ftehim;

               (b)
                     li jissuġġerixxi emendi jew żidiet għal dan il-Ftehim;

               (c)
                     li jsolvi tilwimiet li jitqanqlu mill-interpretazzjoni jew l-applikazzjoni ta' dan il-Ftehim.

               3.
                     Il-Kumitat jitlaqqa' kull meta jkun meħtieġ, fuq talba ta' waħda mill-Partijiet Kontraenti.

               4.
                     Il-Kumitat jistabbilixxi r-regoli tal-proċedura tiegħu stess.

               ARTIKOLU 7

               Ir-relazzjoni ta' dan il-Ftehim ma' ftehimiet bilaterali ta' immunità għall-viża eżistenti
                  bejn l-Istati Membri u Palau

               Dan il-Ftehim ikollu preċedenza fuq kwalunkwe ftehim jew arranġament bilaterali konklużi bejn l-Istati Membri individwali u Palau, sa fejn dawn ikopru kwistjonijiet li jaqgħu fl-ambitu tiegħu.

               ARTIKOLU 8

               Dispożizzjonijiet finali

               1.
                     Dan il-Ftehim jiġi ratifikat jew approvat mill-Partijiet Kontraenti f'konformità mal-proċeduri interni rispettivi tagħhom u jidħol fis-seħħ fl-ewwel jum tat-tieni xahar wara d-data tal-aħħar waħda miż-żewġ notifiki li bihom il-Partijiet Kontraenti jinnotifikaw lil xulxin li dawk il-proċeduri jkunu tlestew.

               Dan il-Ftehim jiġi applikat fuq bażi proviżorja mill-jum ta' wara dak tal-iffirmar tiegħu.

               2.
                     Dan il-Ftehim qed jiġi konkluż għal perijodu indefinit, kemm-il darba ma jiġix itterminat f'konformità mal-paragrafu 5.

               3.
                     Dan il-Ftehim jista' jiġi emendat bi ftehim bil-miktub mill-Partijiet Kontraenti. L-emendi jidħlu fis-seħħ wara li l-Partijiet Kontraenti jkunu nnotifikaw lil xulxin bit-tlestija tal-proċeduri interni tagħhom li huma meħtieġa għal dan il-għan.

               4.
                     Kull Parti Kontraenti tista' tissospendi l-Ftehim kollu jew parti minnu, b'mod partikolari, għal raġunijiet ta' politika pubblika, il-protezzjoni tas-sigurtà nazzjonali jew il-protezzjoni tas-saħħa pubblika, l-immigrazzjoni illegali jew l-introduzzjoni mill-ġdid tal-ħtieġa tal-viża minn kwalunkwe Parti Kontraenti. Id-deċiżjoni dwar is-sospensjoni tiġi notifikata lill-Parti Kontraenti l-oħra mhux aktar tard minn xahrejn qabel id-dħul fis-seħħ ippjanat tagħha. Il-Parti Kontraenti li tkun issospendiet l-applikazzjoni ta' dan il-Ftehim tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u tneħħi dik is-sospensjoni.

               5.
                     Kull Parti Kontraenti tista' ttemm dan il-Ftehim billi tagħti avviż bil-miktub lill-Parti l-oħra. Dan il-Ftehim ma jibqax fis-seħħ 90 jum wara dik id-data.

               6.
                     Palau jista' jissospendi jew jittermina dan il-Ftehim biss fil-konfront tal-Istati Membri kollha.

               7.
                     L-Unjoni tista' tissospendi jew ittemm dan il-Ftehim biss fil-konfront tal-Istati Membri kollha tagħha.

               Magħmul f’żewġ kopji bil-Bulgaru, bl-Ispanjol, biċ-Ċek, bid-Daniż, bil-Ġermaniż, bl-Estonjan, bil-Grieg, bl-Ingliż, bil-Franċiż, bil-Kroat, bit-Taljan, bil-Latvjan, bil-Litwan, bl-Ungeriż, bil-Malti, bl-Olandiż, bil-Pollakk, bil-Portugiż, bir-Rumen, bis-Slovakk, bis-Sloven, bil-Finlandiż u bl-Iżvediż, fejn kull test huwa ugwalment awtentiku.

               DIKJARAZZJONI KONĠUNTA FIR-RIGWARD TAL-IŻLANDA, IN-NORVEĠJA, L-IŻVIZZERA
                  U L-LIECHTENSTEIN

               Il-Partijiet Kontraenti jirrimarkaw ir-relazzjoni mill-qrib bejn l-Unjoni Ewropea u n-Norveġja, l-Iżlanda, l-Iżvizzera u l-Liechtenstein, b'mod partikolari bis-saħħa tal-Ftehimiet tat-18 ta' Mejju 1999 u tas-26 ta' Ottubru 2004 dwar l-assoċjazzjoni ta' dawk il-pajjiżi mal-implimentazzjoni, l-applikazzjoni u l-iżvilupp tal-acquis ta' Schengen.

               F'ċirkostanzi bħal dawn hu preferut li l-awtoritajiet tan-Norveġja, l-Iżlanda, l-Iżvizzera u l-Liechtenstein, minn naħa waħda, u ta' Palau, min-naħa l-oħra, jikkonkludu, mingħajr dewmien, ftehimiet bilaterali dwar l-eżenzjoni mill-viża għal soġġorn qasir f'termini simili għal dawk ta' dan il-Ftehim.

               DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TA’ PERSUNI LI JIVVJAĠĠAW BI SKOP LI JWETTQU ATTIVITÀ BI ĦLAS
                  SKONT L-ARTIKOLU 3(2) TA’ DAN IL-FTEHIM

               Xewqana li tkun żgurata interpretazzjoni komuni, il-Partijiet Kontraenti jaqblu li, għall-għan ta' dan il-Ftehim, il-kategorija ta' persuni li jwettqu attività bi ħlas tkopri l-persuni li jidħlu b'għan li jkollhom mestier bi qligħ jew attività b'remunerazzjoni fit-territorju tal-Parti Kontraenti l-oħra bħala impjegat jew fornitur ta' servizz.

               Din il-kategorija ma għandhiex tkopri:

               –
                     persuni tan-negozju, jiġifieri persuni li jivvjaġġaw b'għan ta' deliberazzjoni tan-negozju (mingħajr ma jkunu impjegati fil-pajjiż tal-Parti Kontraenti l-oħra),

               –
                     persuni tal-isports jew artisti li jeżebixxu attività fuq bażi ad hoc,

               –
                     ġurnalisti mibgħuta mill-midja tal-pajjiż ta' residenza tagħhom, u,

               –
                     apprendisti intrakorporattivi.

               L-implimentazzjoni ta' din id-Dikjarazzjoni tkun sorveljata mill-Kumitat Konġunt fi ħdan ir-responsabbiltà tiegħu skont l-Artikolu 6 ta' dan il-Ftehim, li jista' jipproponi modifiki meta, fuq il-bażi tal-esperjenzi tal-Partijiet Kontraenti, jikkunsidrah neċessarju.

               DIKJARAZZJONI KONĠUNTA DWAR L-INTERPRETAZZJONI TAL-PERJODU TA' 90 JUM
                  FI KWALUNKWE PERJODU TA' 180 JUM KIF STABBILIT FL-ARTIKOLU 4 TA' DAN IL-FTEHIM

               Il-Partijiet Kontraenti jifhmu li l-perjodu massimu ta' 90 jum fi kwalunkwe perjodu ta' 180 jum kif previst mill-Artikolu 4 ta' dan il-Ftehim ifisser soġġorn kontinwu jew bosta soġġorni konsekuttivi, li t-tul ta' żmien totali tagħhom ma jaqbiżx id-90 jum fi kwalunkwe perjodu ta' 180 jum.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi wieħed iħares lura lejn kull ġurnata tas-soġġorn fl-aħħar perjodu ta' 180 jum, sabiex jiġi verifikat jekk il-ħtieġa tad-90 jum fi kwalunkwe perijodu ta' 180 jum għadhiex tiġi ssodisfata. Inter alia, dan ifisser li assenza għal perjodu mhux interrott ta' 90 jum tippermetti li jkun hemm soġġorn ġdid ta' mhux aktar minn 90 jum.

               DIKJARAZZJONI KONĠUNTA DWAR L-INFURMAR TAĊ-ĊITTADINI
                  RIGWARD IL-FTEHIM BILATERALI TA' IMMUNITÀ GĦALL-VIŻA

               Filwaqt li tkun rikonoxxuta l-importanza tat-trasparenza għaċ-ċittadini tal-Unjoni Ewropea u għaċ-ċittadini ta' Palau, il-Partijiet Kontraenti jaqblu li jiżguraw it-tixrid totali ta' informazzjoni dwar il-kontenut u l-konsegwenzi tal-ftehim bilaterali ta' immunità mill-viża u kwistjonijiet relatati, bħall-kundizzjonijiet għad-dħul.

               _________________

                     (1)
                  ĠU L 149, 20.5.2014, p. 67.

                     (2)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżenti minn dik il-ħtieġa (ĠU L 81, 21.3.2001, p. 1).


|

52010PC0664

/* KUMM/2010/0664 finali - NLE 2010/0323 */  Proposta għal DEĊIŻJONI TAL-KUNSILL dwar il-konklużjoni ta’ Protokoll għal Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, biex jestendi d-dispożizzjonijiet tal-Ftehim ta' Sħubija u Kooperazzjoni għall-kummerċ bilaterali tat-tessuti

	[pic] | IL-KUMMISSJONI EWROPEA |Brussel 15.11.2010KUMM(2010) 664 finali2010/0323 (NLE)Proposta għalDEĊIŻJONI TAL-KUNSILLdwar il-konklużjoni ta’ Protokoll għal Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, biex jestendi d-dispożizzjonijiet tal-Ftehim ta' Sħubija u Kooperazzjoni għall-kummerċ bilaterali tat-tessutiMEMORANDUM TA’ SPJEGAZZJONIIl-Ftehim ta' Sħubija u Kooperazzjoni (FSK) bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, daħal fis-seħħ fl-1 ta' Lulju 1999.Dan il-ftehim fih dispożizzjoni li skontha d-dispożizzjonijiet kummerċjali tiegħu - jiġifieri l-kundizzjonijiet kummerċjali tan-nazzjon l-aktar vantaġġjat (MFN) u l-abolizzjoni tar-restrizzjonijiet kwantitattivi - ma japplikawx għall-kummerċ fil-prodotti tat-tessuti, li kien irregolat minn ftehim bilaterali separat.Il-ftehim bilaterali, fis-seħħ mill-1 ta' Jannar 2000, skada fil-31 ta’ Diċembru 2004. Waqt li fil-prattika l-kummerċ fit tessuti bejn l-UE u l-Uzbekistan kompla għaddej mingħajr xkiel mill-1 ta' Jannar 2005, hemm bżonn li tkun żgurata ċ-ċertezza legali.Fid-9 ta’ Ġunju 2010, il-Kunsill awtorizza lill-Kummissjoni biex tidħol f’negozjati mar-Repubblika tal-Uzbekistan biex jiġi emendat l-FSK, sabiex jiġi żgurat li l-prinċipji li japplikaw għall-kummerċ ta' oġġetti oħra jiġu estiżi formalment ukoll għall-kummerċ tal-prodotti tat-tessuti. Dawn in-negozjati ġew konklużi b'suċċess u l-Protokoll li jemenda l-FSK billi jirrevoka Artikolu 16 u r-referenzi kollha għalih, beda jseħħ fl-1 ta' Lulju 2010.Barra minn dan, ġew introdotti xi aġġornamenti ta' natura teknika. Dan sar billi tħassar Artikolu 8(3) u l-Anness I, li nibet miż-żmien tax-xoljiment tal-URSS, u li skada fl-1998.Il-Kunsill huwa mistieden jadotta l-proposta mehmuża tad-Deċiżjoni dwar il-konklużjoni ta' Protokoll għall-FSK, li għandha tagħmel parti integrali mill-FSK. Qed titressaq ukoll proposta separata dwar l-iffirmar tal-Protokoll.2010/0323 (NLE)Proposta għalDEĊIŻJONI TAL-KUNSILLdwar il-konklużjoni ta’ Protokoll għal Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, biex jestendi d-dispożizzjonijiet tal-Ftehim ta' Sħubija u Kooperazzjoni għall-kummerċ bilaterali tat-tessutiIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 207, flimkien mal-Artikolu 218(6)(a)(v) tiegħu,Wara li kkunsidra l-proposta mill-Kummissjoni Ewropea,Wara li kkunsidra l-kunsens tal-Parlament Ewropew[1]Billi:(1) Fid-9 ta’ Ġunju 2010 il-Kunsill awtorizza lill-Kummissjoni biex tidħol f’negozjati mar-Repubblika tal-Uzbekistan biex jiġi emendat il-Ftehim ta’ Sħubija u Kooperazzjoni (FSK) bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra, sabiex jiġi żgurat li l-prinċipji li japplikaw għall-kummerċ f’oġġetti oħra jiġu estiżi formalment ukoll għall-kummerċ tal-prodotti tat-tessuti. Dawn in-negozjati ġew konklużi b'suċċess u l-Protokoll li jemenda l-FSK billi jirrevoka Artikolu 16 u r-referenzi kollha għalih, beda jseħħ fl-1 ta' Lulju 2010.(2) Fil-qafas tan-negozjati sar ftehim bejn iż-żewġ partijiet biex isir eżerċizju ta' tindif u titħassar dispożizzjoni li m'għadx għandha użu u l-Anness li jikkorrispondi magħha li jirreferi għal dispożizzjoni teknika li skadiet fl-1998.(3) Bi qbil mad-Deċiżjoni tal-Kunsill [.../.../...[2]] il-Protokoll għal Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda il-Ftehim biex jestendi d-dispożizzjonijiet tal-Ftehim għall-kummerċ bilaterali tat-tessuti, filwaqt li titqies l-iskadenza tal-Ftehim bilaterali tat-tessuti, il-Protokoll kien iffirmat fil-[xx.xx.xxxx], suġġett għall-konklużjoni tiegħu f'data aktar tard.(4) Il-Protokoll għandu jiġi konkluż.ADOTTA DIN ID-DEĊIŻJONI:Artikolu 1Il-Protokoll għal Ftehim ta’ Sħubija u Kooperazzjoni (l-FSK) bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, biex jestendi d-dispożizzjonijiet tal-FSK għall-kummerċ bilaterali tat-tessuti, filwaqt li titqies l-iskadenza tal-Ftehim bilaterali dwar it-tessuti, huwa hawnhekk approvat f'isem l-Unjoni [3].Artikolu 2Il-President tal-Kunsill għandu, f'isem l-Unjoni Ewropea, jagħti n-notifikazzjoni kif previst f'Artikolu 101 tal FSK.Artikolu 3Din id-Deċiżjoni għandha tidħol fis-seħħ fil-jum tal-adozzjoni tagħha.Magħmul fi Brussell,Għall-KunsillIl-PresidentPROTOKOLLdwar il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim biex jestendi d-dispożizzjonijiet tal-Ftehim għall-kummerċ bilaterali tat-tessuti, filwaqt li titqies l-iskadenza tal-Ftehim bilaterali dwar it-tessutiL-UNJONI EWROPEAminn naħa waħda uIR-REPUBBLIKA TAL-UŻBEKISTAN,min-naħa l-oħra,minn hawn 'il quddiem imsejħa l-"Partijiet" għall-għanijiet ta' dan il-Protokoll.Billi:(1) Il-Ftehim ta' Sħubija u Kooperazzjoni (FSK) bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, daħal fis-seħħ fl-1 ta' Lulju 1999.(2) Saru negozjati biex jiżguraw li l-prinċipji fl-FSK li japplikaw għall-kummerċ f’oġġetti oħra huma estiżi wkoll formalment għall-kummerċ fil-prodotti tat-tessuti.(3) L-emendi meħtieġa għall-FSK għandhom jiġu adottati.FTIEHMU KIF ĠEJ:Artikolu 1Il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, huwa hawnhekk emendat kif ġej:1. L-Artikolu 8(3) għandu jitħassar.2. Fl-Artikolu 11, ir-referenzi għall-Artikolu 16 għandhom jitħassru.3. L-Artikolu 16 għandu jitħassar.4. L-Anness I tal-Ftehim għandu jitħassar.Artikolu 2Dan il-Protokoll għandu jidħol fis-seħħ fl-ewwel ġurnata tax-xahar wara n-notifikazzjoni tat-tlestija tal-proċeduri domestiċi neċessarji għall-approvazzjoni ta' dan il-Protocol, mill-Unjoni Ewropea jew mill-Uzbekistan, liema wieħed ikun tal-aħħar.Artikolu 3Dan il-Protokoll għandu jifforma parti integrali mill-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra.Artikolu 4Dan il-Protokoll huwa mfassal f’dupplikat f’kull waħda mil-lingwi uffiċjali tal-partijiet kontraenti, b’kull wieħed minn dawn it-testi jkun ugwalment awtentiku.Magħmul fi…,Għall-Unjoni Ewropea | Għar-Repubblika tal-Uzbekistan |[1] ĠU C [...], p. [...][2] Ara paġna ... ta' dan il-Ġurnal Uffiċjali.[3] Id-data ta' meta għandu jidħol fis-seħħ il-Protokoll għandha tiġi ppubblikata mis-Segretarjat Ġenerali tal-Kunsill f'Il-Ġurnal Uffiċjali tal-Unjoni Ewropea.


|

52011PC0443

/* KUMM/2011/0443 finali - 2011/0192 (CNS) */  Proposta għal DEĊIŻJONI TAL-KUNSILL li temenda d-Deċiżjoni 2002/546/KE fir-rigward tal-perjodu tal-applikazzjoni tagħha

	MEMORANDUM TA’ SPJEGAZZJONIIL-KUNTEST TAL-PROPOSTAIt-Trattat dwar il-Funzjonament tal-Unjoni Ewropea (TFUE), li japplika għar-reġjuni l-aktar imbiegħda tal-UE, li jinkludu l-Gżejjer Kanari, fil-prinċipju ma jawtorizza l-ebda differenza bejn it-tassazzjoni ta' prodotti lokali u t-tassazzjoni ta' prodotti minn Spanja jew minn Stati Membri oħra. Madanakollu, l-Artikolu 349 tat-TFEU (li qabel kien l-Artikolu 299(2) tat-Trattat tal-KE) jistipula l-possibbiltà ta’ introduzzjoni ta’ miżuri speċifiċi għal dawn ir-reġjuni minħabba l-eżistenza ta’ diffikultajiet permanenti li jħallu impatt fuq il-kundizzjonijiet ekonomiċi u soċjali tar-reġjuni l-iktar imbiegħda.Id-Deċiżjoni tal-Kunsill 2002/546/KE tal-20 ta' Ġunju 2002[1], adottata abbażi tal-Artikolu 299(2) tat-Trattat tal-KE, tawtorizza lil Spanja biex, sal-31 ta’ Diċembru 2011, tapplika eżenzjonijiet jew tnaqqis tat-taxxa magħrufa bħala AIEM għal ċerti oġġetti li huma prodotti lokalment fil-Gżejjer Kanari. L-anness tad-Deċiżjoni msemmija hawn fuq jipprovdi lista ta' prodotti li għalihom jistgħu japplikaw l-eżenzjonijiet jew it-tnaqqis fit-taxxi. Skont il-prodott partikolari, id-differenza bejn it-tassazzjoni ta' prodotti manifatturati lokalment u t-tassazzjoni ta' prodotti oħra ma tistax taqbeż il-5, il-15 jew il-25 punt perċentwali.Id-Deċiżjoni 2002/546/KE tispjega r-raġunijiet tal-adozzjoni ta' miżuri speċifiċi, li jinkludu l-iżolament, il-materja prima u d-dipendenza enerġetika, l-obbligu li jinżammu ħażniet, id-daqs żgħir tas-suq lokali u l-livell baxx ta' attività ta' esportazzjoni. Flimkien, dawn l-iżvantaġġi jfissru żieda fil-kosti tal-produzzjoni, li twassal għal żieda fil-prezzijiet ta' prodotti lokali li, mingħajr miżuri speċifiċi, ikunu anqas kompetittivi meta mqabbla ma’ prodotti minn postijiet oħrajn, anke jekk jitqiesu l-ispejjeż biex dawn l-oġġetti jiġu ttrasportati lejn il-Gżejjer Kanari. Dan ifisser li huwa ferm aktar diffiċli li tinżamm produzzjoni lokali. Il-miżuri speċifiċi li hemm fid-Deċiżjoni 2002/546/KE ġew maħsuba bil-għan li tissaħħaħ l-industrija lokali billi tittejjeb il-kompetittività tagħha.Il-kriżi ekonomika globali tal-2009, li wasslet għal tnaqqis fl-ivvjaġġar, ħalliet konsegwenzi serji fuq l-ekonomija tal-Gżejjer Kanari, li huma dipendenti ħafna fuq dħul mit-turiżmu.It-tnaqqis ta' ħaddiema fis-settur tat-turiżmu wassal għal żieda sostanzjali fir-rata tal-qgħad fil-Gżejjer Kanari. Ir-rata tal-qgħad, li fil-perjodu bejn l-2001 u l-2007 varjat bejn l-10,4% u t-12%, telgħet għal 17,3% fl-2008 u għal 26,2% fl-2009. Din l-evoluzzjoni tikkonferma l-periklu ta' ekonomija li hija dipendenti ħafna fuq it-turiżmu u l-ħtieġa li tiġi promossa diversifikazzjoni fl-attivitajiet ekonimiċi.Fis-16 ta' Novembru tal-2010, Spanja ressqet talba quddiem il-Kummissjoni Ewropea biex testendi l-perjodu tal-applikazzjoni tad-Deċiżjoni 2002/546/KE b'sentejn, u b'hekk id-data tal-iskadenza tkun tikkoinċidi ma' dik tal-Linji Gwida dwar l-Għajnuna Reġjonali Nazzjonali għall-perjodu bejn l-2007 u l-2013[2].Spanja introduċiet ukoll talba għall-estensjoni tal-perjodu tal-applikazzjoni tad-Deċiżjoni dwar l-Għajnuna mill-Istat NN 22/2008 b'sentejn. Skont din id-Deċiżjoni, l-għajnuna mogħtija mill-"Consejería de Economia y Hacienda del Gobierno de Canarias", fir-rigward tal-AIEM, tkun kompatibbli mas-suq uniku. Il-Kummissjoni abbozzat id-Deċiżjoni dwar l-Għajnuna mill-Istat N 544/2010 li testendi l-perjodu tad-Deċiżjoni dwar l-Għajnuna mill-Istat NN 22/2008, li tinsab lesta biex tiġi adottata, filwaqt li tiżgura l-koerenza ma' din il-proposta.Fir-rigward tat-talba għall-estensjoni tal-perjodu tal-applikazzjoni tad-Deċiżjoni 2002/546/KE, il-Kummissjoni vvalutatha fid-dawl tad-daqs tal-iżvantaġġi li jaffettwaw lill-Gżejjer Kanari. Hija waslet għal konklużjoni li, abbażi tal-elementi disponibbli, teżisti ġustifikazzjoni valida biex din it-talba tintlaqa'.L-ewwel nett, ir-rapport mill-Kummissjoni lill-Kunsill dwar l-applikazzjoni tal-arranġamenti speċjali dwar it-taxxa AIEM applikabbli għall-Gżejjer Kanari, li ġie addottat fit-28 ta' Awwissu tal-2008, ikkonferma li l-AIEX kienet qiegħda taħdem b'mod sodisfaċenti u ma kien hemm l-ebda ħtieġa li jsiru emendi għad-dispożizzjonijiet tad-Deċiżjoni 2002/546/KE. Ir-rapport mibgħut mat-talba kurrenti għal estensjoni tal-perjodu tal-applikazzjoni tad-Deċiżjoni 2002/546/KE jikkonferma wkoll il-fatt li għad hemm żvantaġġi għall-Gżejjer Kanari.It-tieni nett, it-talba titlob estensjoni ta' sentejn biss.IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTIt-talba tal-awtoritajiet Spanjoli għall-estensjoni tal-applikazzjoni tal-AIEM saret bħala tweġiba għal talbiet mis-setturi ekonomiċi kkonċernati.Il-Kummissjoni ma għamlitx valutazzjoni tal-impatt.L-ELEMENTI LEGALI TAL-PROPOSTAIs-Sommarju tal-miżuri propostiLi jiġi estiż il-perjodu tal-applikazzjoni tad-Deċiżjoni 2002/546/KE li tawtorizza lil Spanja li tapplika eżenzjonijiet jew tnaqqis tat-taxxa magħrufa bħala AIEM fuq ċerti oġġetti li huma prodotti lokalment fil-Gżejjer Kanari.Il-Bażi legaliL-Artikolu 349 TFUE.Il-Prinċipju tas-sussidjaretàHuwa biss il-Kunsill li għandu s-setgħa li jadotta, abbażi tal-Artikolu 349 TFUE, miżuri speċifiċi favur ir-reġjunijiet l-aktar imbiegħda għall-aġġustament tal-applikazzjoni tat-Trattati għal dawn ir-reġjuni, inkluża l-politika komuni, minħabba l-iżvantaġġi permanenti li jħallu impatt fuq il-kundizzjonijiet ekonomiċi u soċjali tar-reġjuni l-aktar imbiegħda.Għaldaqstant, il-proposta hija konformi mal-prinċipju tas-sussidjarjetà.Il-Prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġunijiet li ġejjin:L-għan tagħha huwa li testendi l-perjodu tal-applikazzjoni tad-Deċiżjoni 2004/162/KE għal perjodu ta' sentejn, sabiex tikkoinċidi mal-Linji Gwida dwar l-Għajnuna Reġjonali Nazzjonali, li huma applikabbli għall-perjodu bejn l-2007 u l-2013.Fir-rapport lill-Kunsill dwar l-applikazzjoni tal-arranġament speċjali dwar it-taxxa AIEM applikabbli għall-Gżejjer Kanari, il-Kummissjoni kkonfermat li l-AIEX kienet qiegħda taħdem b'mod sodisfaċenti u ma kien hemm l-ebda ħtieġa li jsiru emendi għad-dispożizzjonijiet tad-Deċiżjoni 2002/546/KE.Kwalunkwe estensjoni oħra tiġi awtorizzata biss wara li ssir analiżi ġdida prodott bi prodott.L-għażla tal-istrumentL-istrument propost: Deċiżjoni tal-Kunsill.Strumenti oħrajn ma jkunux adegwati minħabba r-raġuni li ġejja:It-test li huwa s-suġġett tal-emenda huwa Deċiżjoni tal-Kunsill, adottata fuq l-istess bażi legali (l-Artikolu 299(2) tat-Trattat tal-KE ta' dak iż-żmien).L-IMPATT BAĠITARJUIl-proposta ma għandha l-ebda impatt fuq il-baġit tal-Unjoni Ewropea.2011/0192 (CNS)Proposta għalDEĊIŻJONI TAL-KUNSILLli temenda d-Deċiżjoni 2002/546/KE fir-rigward tal-perjodu tal-applikazzjoni tagħhaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 349 tiegħu,Wara li kkunsidra l-proposta mill-Kummissjoni Ewropea,[3]Wara li l-abbozz tal-att leġiżlattiv intbagħat lill-Parlamenti nazzjonali,Wara li kkunsidra l-opinjoni tal-Parlament Ewropew,[4]F'azzjoni konformi mal-proċedura leġiżlattiva speċjali,Billi:1.  Id-Deċiżjoni tal-Kunsill 2002/546/KE tal-20 ta' Ġunju 2002, adottata abbażi tal-Artikolu 299(2) tat-Trattat tal-KE, tawtorizza lil Spanja biex, sal-31 ta’ Diċembru 2011, tapplika eżenzjonijiet jew tnaqqis tat-taxxa magħrufa bħala AIEM għal ċerti oġġetti li huma prodotti lokalment fil-Gżejjer Kanari. L-Anness tad-Deċiżjoni msemmija hawn fuq jipprovdi lista ta' prodotti li għalihom jistgħu japplikaw l-eżenzjonijiet jew it-tnaqqis tat-taxxi. Skont il-prodott partikolari, id-differenza bejn it-tassazzjoni ta' prodotti manifatturati lokalment u t-tassazzjoni ta' prodotti oħra ma tistax taqbeż il-5, il-15 jew il-25 punt perċentwali.2.  Jidher li huwa ġġustifikat li l-applikazzjoni tad-Deċiżjoni 2002/546/KE tiġi estiża għal sentejn, ladarba l-elementi bażiċi li jiġġustifikaw l-awtorizzazzjoni mogħtija minn din id-deċiżjoni baqgħu ma nbidlux. Fir-rigward ta' dan, ir-rapport mill-Kummissjoni lill-Kunsill dwar l-applikazzjoni tal-arranġament speċjali dwar it-taxxa AIEM applikabbli għall-Gżejjer Kanari[5] kkonferma li l-AIEX kienet qiegħda taħdem b'mod sodisfaċenti u ma kien hemm l-ebda ħtieġa li jsiru emendi għad-dispożizzjonijiet tad-Deċiżjoni tal-Kunsill 2002/546/KE.3.  Barra minn hekk, ir-rapport li wasal mill-awtoritajiet Spanjoli jikkonferma li l-iżvantaġġi li kienu jiġġustifikaw l-approvazzjoni tal-eżenzjoni sħiħa u tat-tnaqqis parzjali tat-taxxa AIEM għal lista ta' oġġetti prodotti lokalment fil-Gżejjer Kanari għadhom validi,ADOTTA DIN ID-DEĊIŻJONI:Artikolu 1Fl-Artikolu 1 tad-Deċiżjoni 2002/546/KE, id-data 31 ta' Diċembru 2011 tinbidel bid-data 31 ta' Diċembru 2013.Artikolu 2Din id-Deċiżjoni hija indirizzata lir-Renju ta’ Spanja.Magħmul fi Brussell,Għall-KunsillIl-President [1] ĠU L 179, 9.7.2002, p.22-27[2] ĠU C 54, 4.3.2006, p. 13[3] ĠU C […], […], p. […].[4] ĠU C […], […], p. […].[5] COM(2008) 528